armvectores/hy_wikipedia_2023 huggingface dataset:
Տեքստիլային գործվածք

Տեքստիլային գործվածք, արտադրանք, որ ստացվում է ջուլհակային արտադրության պրոցեսում փոխադարձ ուղղահայաց թելերի (հենքաթելերի և միջնաթելերի) հյուսմամբ։ Որոշ դեպքերում, խավ և նախշեր ստեղծելու նպատակով, օգտագործում են լրացուցիչ թելեր։ Տեքստիլ գործվածքները լինում են պաստառների կամ հատային արտադրանքների (սփռոց, գլխաշոր և այլն) տեսքով։ Ունեն փոքր հաստություն (0,1 մմ-0,5 մմ), զգալի լայնություն (որպես կանոն մինչև 1,5 մ, երբեմն նույնիսկ մինչև 12 մ), տարբեր երկարություն։ Նեղ գործվածքները (0,4 մ լայնությամբ) կոչվում են ժապավեններ։ Տեքստիլ գործվածքները դասակարգվում են ըստ մանրաթելի կազմի, նշանակման, ինչպես նաև ըստ մշակման, վերջնամշակման և նախշազարդման եղանակների։ Մշակվում են համարյա բոլոր տեսակների տեքստիլային մանրաթելերից, թելերից ու մանվածքներից։ Տեքստիլային գործվածքները լինում են բամբակե, վուշե, բրդե և մետաքսե։ Տարբերում են համասեռ (միևնույն տիպի մանրաթելերից կամ առնվազն 10% թելերի խառնուրդով), անհամասեռ (իրար հաջորդում են տարբեր թելեր), խառը (տարբեր տեսակ մանրաթելերից կազմված թելերից) տեքստիլային գործվածքներ։ Ըստ նշանակման դասակարգում են կենցաղային և տեխնիկական գործվածքներ։ Տեքստիլային գործվածքների ընդհանուր քանակի մոտ 2/3-ը կենցաղային գործվածքներ են, որոնք բաժանվում են հագուստի (սպիտակեղենի, շրջազգեստի, կոստյումի և այլն), դեկորատիվ (կահույքի, վարագույրի և այլն), խոնավաներծծիչ (սրբիչի և անձեռոցիկի) տեսակների։ Բացի այդ առևտրում բաժանվում են առանձին խմբերի, ենթախմբերի, տեսակների, տարատեսակների, արտիկուլների (պայմանական համար)։ Կենցաղային տեքստիլային գործվածքների տեսականու մեջ առավել մեծ բաժին ունեն բամբակե գործվածքները։ Արտադրության ծավալով հաջորդ տեղերում են մետաքսե գործվածքները, վուշե գործվածքները և բրդե գործվածքները։ Ջուլհակահաստոցից հանված գործվածքները կոչվում են անմշակ, դրանք սահմանափակ կիրառություն ունեն (կոպիտ են, վատ են թրջվում ևն)։ Արտաքին տեսքի և սպառողական այլ հատկությունների լավացման համար գործվածքները ենթարկվում են դրվազման, տարբեր գույնի թելերից մշակվում են խայտաբղետ, իսկ տարբեր գույնի մանրաթելերից ստացված մանվածքից՝ մեչանծի գործվածքներ։ Տեքստիլային գործվածքները լինում են նաև խավածածկ։ Մահուդը աչքի է ընկնում թելերի հյուսվածքը ծածկող թաղիքային ծածկոցով։ Մահուդի մակերևույթին կարող են առաջանալ ակոսիկներ (հաստ թելերի հաշվին), ռելիեֆային զարդանախշեր (տես Ժակքարդի մեքենա)։ Բազմաշերտ գործվածքները մշակվում են ընդհանուր միջնաթելերով ամրացվող մի քանի հենքաթելեր իրար վրա դնելով։ Մինչև սպառողին հասնելը գործվածքները ենթարկվում են սպիտակեցման, ներկման կամ նախշատպման, ինչպես նաև վերջնամշակման՝ տարբեր եղանակներով։ Հարթ ներկված են կոչվում միագույն ներկված, իսկ նախշազարդված՝ երեսի կողմից նախշեր ունեցող գործվածքները։ Տեքստիլային գործվածքների հիմնական բնուաթագրերը և հատկությունները։ Տեքստիլային գործվածքի կառուցվածքը բնութագրվում է թելերի հաստությամբ (գնահատվում է գծային խտությամբ, այսինքն, 1 կմ թելի զանգվածը գործվածքով), ոլորքով, հյուսվածքի տեսակով, գործվածքի խտությամբ, հենքաթելի և միջնաթելի կորացվածության հարաբերությամբ (այսպես կոչված, կառուցվածքի ֆազ), մակերևույթի կառուցվածքով (հարթ, խավոտ) և այլն։ Հատկությունները և արտաքին տեսքը պայմանավորված են կառուցվածքով (հենքաթելերի և միջնաթելերի փոխադարձ դասավորվածությունը և կապը դրանց միջև) թելերի կամ մանվածքների հատկություններով և վերջնամշակմամբ։
Միաեղջյուր (այլ կիրառումներ)

Միաեղջյուր, կարող է վերաբերել՝

Միաեղջյուր - առասպելական արարած
Միաեղջյուր - համաստեղություն երկնքի հասարակածային գոտում
Սուլեն Դուի

Սուլեն Դուի (ֆր.՝ Soulaines-Dhuys), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 303 մարդ, բնակչության խտությունը` 15.10 մարդ/կմ²։ Բնակավայրը զբաղեցնում է 20.06 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից` 75 կմ հարավ-արևելք, Տրուա քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 186 աշխատունակ (15-64 տարեկան)  բնակիչ, որոնցից ակտիվ էին 144-ը, իսկ ոչ ակտիվները` 42։ Ակտիվության ցուցանիշը կազմում է 77,4 %։ 144 աշխատունակ մարդկանցից աշխատել է 132 անձ (76 տղամարդ և 56 կին)։ Գործազուրկ են եղել 12 անձ (5 տղամարդ և 7 կին)։ 42 անաշխատունակներից 10-ը եղել են աշակերտներ կամ ուսանողներ, 20-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(9000) Հալ

(9000) Հալ (անգլ.՝ Hal), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 3-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,231392 ա. մ., առավելագույնը մոտենում է 1,7672 ա. մ. հեռավորության վրա և հեռանում 2,6956 ա. մ.։ Արեգակի շուրջ մեկ ամբողջական պտույտ է կատարում 1217,48 երկրային օրվա ընթացքում, իր ուղեծրով շարժվելով միջինում 0,295692 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9000) Հալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանվել Եղիազարյան

Մանվել Վասիլի Եղիազարյան (ապրիլի 9, 1960(1960-04-09), Նեմաթաբադ, Եվլախի շրջան, Ադրբեջանական ԽՍՀ, ԽՍՀՄ), հայ ազատամարտիկ։


== Կենսագրություն ==
1989 թվականին հիմնել է «Արաբո» կամավորական ջոկատը։ 1989-1994 թվականներին մասնակցել է Հայաստանի Եղեգնաձորի (Խաչիկ, Արենի), Կապանի, Վարդենիսի և Արցախի Հանրապետության Շահումյանի (Բուզլուխ, Էրքեջ, Մանաշիդ, Գետաշենի ենթաշրջան), Ասկերանի (Խոջալու, Մալիբեկլու), Մարտակերտի (Կարմիրավան, Մարաղա, Մարգուշավան, Մաղավուզ, Մատաղիս, Թալիշ), Լաչինի («Մարդասիրական միջանցք»), Շուշիի, Քարվաճառի (Օմարի լեռնանցք) շրջանների ինքնապաշտպանական և ազատագրական մարտերին։ Եղել է ՀՀ Գերագույն Խորհրդի պատգամավոր։
Պարգևատրվել է Հայաստանի Հանրապետության «Մարտական խաչ» 2-րդ աստիճանի շքանշանով, Արցախի Հանրապետության «Մարտական խաչ» 2-րդ աստիճանի շքանշանով, Արցախի Հանրապետության «Մայրական երախտագիտություն Արցախի քաջորդիներին» հուշամեդալով։


== Ծանոթագրություններ ==
Բելյանկա (գյուղ, Բելոկատայսկի շրջան)

Բելյանկա (ռուս.՝ Белянка, բաշկիրերեն՝ Билән), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 941 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտա Կրուս դե Յանգուաս

Սանտա Կրուս դե Յանգուաս (իսպ.՝ Santa Cruz de Yanguas), մունիցիպալիտետ և բնակավայր Իսպանիայում։ Մտնում է Սորիա պրովինցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Տիերաս Ալտաս շրջանում։ Զբաղեցնում է 60,54 կմ² մակերես տարածք։ Նրա բնակչությունը կազմում է 237 մարդ 2010 թվականի մարդահամարի տվյալների համաձայն։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Web del Ayuntamiento de Santa Cruz de Yanguas
Համակարգչային ցանց

Ցանց եզրույթով են անվանում համակարգիչների և այլ ցանցային սարքավորումների ամբողջական համագումարը, որոնք փոխկապակցված են և կարող են տեղեկատվություն փոխանցել միմյանց այդ միջավայրում։ Սա ցանցի ընդհանուր նկարագրությունն է։ Կապված միջավայրի որակից, տվյալների փոխանցման համար կարող են օգտագործվել ինչպես մալուխային, այնպես էլ անլար տեխնոլոգիաներ (wi fi)։
Ցանցերը հիմնականում լինում են երեք տեսակ

Լոկալ (Local Area Network-LAN) սրանք հիմնականում ոչ մեծ ցանցերն են և կապակցում են սարքերը սահմանափակ տարածքում, օրինակ՝ տանը կամ մի քանի աշխատասենյակների միջև։ Այն սովորաբար ներառում է համակարգիչներ և համօգտագործվող ռեսուրսներ, ինչպիսիք են տպիչները
Մունիցիպալ (Metropolitan Area Network-MAN) քաղաքային չափերի ցանցեր
Գլոբալ (Wide Area Network-WAN) ցանցեր որոնք ներառում են աշխարհագրական մեծ չափերի տարածքներ՝մայրցամաքներ, քաղաքներ և այլն


== Ցանցի ճարտարապետություն ==
Գոյություն ունեն ցանցի ճարտարապետության երկու հիմնական տեսակներ՝

Միատեսակ
ՀաճախորդՄիատեսակ (peer to peer) ցանցում բոլոր համակարգիչները հավասարազոր են - ունեն մեկ տեսակ։ Այդ պատճառով բոլոր համակարգիչները կարող են հանդես գալ որպես սերվեր, որը ցանցում մյուս համակարգիչներին տրամադրում է իր ռեսուրսները և միևնույն ժամանակ լիարժեքորեն օգտագործում է իրեն տրված բոլոր հնարավորությունները։
Ի տարբերություն միատեսակ ցանցի հաճախորդայինում կարող են լինել մի քանի գլխավոր համակարգիչներ և տարբեր սերվերներ։ Ցանցի մնացյալ բոլոր համակարգիչները անվանվում են դիմորդներ կամ աշխատող ստանցիաներ (workstations)։ Սերվերը նախընտրված համակարգիչ է, որը տարատեսակ ծառայություններ է մատուցում այլ համակարգիչներին։ Գոյություն ունեն տարատեսակ սերվերներ, կախված նրանց մատուցաց ծառայություններից։Միատեսակ ցանցերը առավելագույնս օգտագործվում են տնային համակարգիչներում կամ ոչ մեծ ընկերություններում։ Սկզբում այդպիսի ցանցում աշխատող համակարգիչները միանում են միմյանց ֆիզիկասես, այլ խոսքով կցման մալուխի օգնությամբ, այնուհետև հատուկ ծրագրային ապահովում է իրականացվում։ Այդ բանի համար անհրաժեշտ է, որպեսզի համակարգիչներում օգտագործվի Windows, Linux կամ այլ օպերացիոն համակարգ։ Միատեսակ ցանցերում փոխկապակցված համակարգիչները ամբողջացվում են մի խմբում, որն ունենում է իր յուրահատուկ և չկրկնվող անունը։
Հաճախորդային ցանցերում համագործակցությունը սերվերի և հայցորդի միջև այլ կերպ է իրականանում։ Այս պարագայում հասանելիությունը ռեսուրսին տրվում է միայն ընտրյալ համակարգիչներին։
Օրինակ՝ գոյություն ունի որոշակի A համակարգիչ, որին հնարավորություն ունեն միանալու B և C համակարգիչները և առկա է նաև մեկ տպիչ, որն արդեն միացված է A համակարգչին։ Գտնվելով նույն ցանցում A համակարգչի հետ B և C համակարգիչները կարող են մուտք չունենալ տպիչ, հիմնական A համակարգչի օգտատերի ցանկությամբ։ Այս ցանցում գործող համակարգիչները ունեն առավել մեծ օգտակար գործողության գործակից և առավել մեծ պաշտպանվածություն տարատեսակ հարձակումներից։


== Աղբյուրներ ==
Колисниченко Д.Н.«Сaмоучитель php5»
Օսելկի (գյուղ, Լեսկոլովսկոե գյուղական բնակավայր)

Անվան այլ կիրառումների համար տե՛ս՝ ՕսելկիՕսելկի (ռուս.՝ Осельки, ֆիններեն՝ Osselki), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլի Անգլիայի գավաթ 1903-04

Ֆուտբոլի Անգլիայի գավաթ 1903-04 (անգլ.՝ 1903-04 FA Cup), Ֆուտբոլի Անգլիայի գավաթի 33-րդ խաղարկությունն է, որում հաղթեց «Մանչեսթեր Սիթի» ֆուտբոլային ակումբը։


== Եզրափակիչ ==
Թավասա

Թավասա (վրաց.՝ თავასა), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 282 մարդ։


== Ծանոթագրություններ ==
Նեո Խորիո

Նեո Խորիո (հուն․՝ Νέο Χωριό), գյուղ Կիպրոսի Հանրապետության Պաֆոսի շրջանում։ Տեղակայված է Պոլիս քաղաքից 8 կմ դեպի արևմուտք։


== Բնակչություն ==
Ըստ 2011 թվականի տվյալների գյուղի բնակչությունը կազմել է 520 մարդ։ 1958-ական թվականներին գյուղի բնակչությունը խառն էր, ապրում էին հույն կիպրացիներ, թուրք կիպրացիներ, մարոնականներ, հայեր և այլն։ Ներհամայնքային բռնությունների հետևանքով թուրք կիպրացիները լքել են գյուղը, և բնակվել մոտակա Անդրոլիկու գյուղում, սակայն երբ կղզին բաժանվեց 2 մասի, նրանք վերահաստատվեցին Միրտու գյուղում, այժմ գյուղը գտնվում է դե ֆակտո անկախ ՀԿԹՀ կազմում։


== Ժողովրդագրություն ==


== Ծանոթագրություններ ==
Վանքի երեխաները

«Վանքի երեխաները» (թուրքերեն՝ Vank’ın Çocukları), 2016 թվականին ծնունդով դերսիմցի ռեժիսոր  Նեզահաթ Գյունդողանի նկարահանած վավերագրական ֆիլմը Հայոց ցեղասպանությունից փրկված դերսիմցի հայերի մասին, որոնց մեծ մասը սպանվել է 1937-1938 թվականների Դերսիմի կոտորածների ժամանակ, իսկ ողջ մնացածները թուրքացվել ու իսլամացվել են։
2016 թվականին ֆիլմը ներկայացվել է Ոսկե ծիրան կինոփառատոնի Արտամրցութային ծրագրեր անվանակարգում, 2017 թվականի փետրվարի 9-ին ֆիլմը ցուցադրվել է Ստամբուլի Բեյօղլուի կինոթատրոնում։


== Սյուժե ==
«Վանքի երեխաները» ֆիլմը պատմում է Հայոց ցեղասպանությունից ու դրան հաջորդած 1937-1938 թվականներին Դերսիմի կոտորածներից հետո դերսիմցի հայերի ու նրանց ժառանգների անցած ուղու, ինքնության անվերջ որոնումների, անցյալի հետ կապված հոգեկան տրավմաների և ապագայի հույսերի մասին։ Ֆիլմը հիմնված է իրական փաստերի ու ճակատագրերի պատմությունների վրա։ Ֆիլմի նկարահանող խումբն արմատներից հեռացված, ողջ մնացած հայերին և նրանց սերունդներին գտնելու համար եղել է Թուրքիայում, Կոնիայում, Բալուում, Ստամբուլում, Իզմիրի նահանգներում և Դերսիմի այլ շրջաններում։
Դերսիմի Հալվորի գյուղում գտնվող Սուրբ Կարապետի վանքը (ամենայն հավանականությամբ, կառուցվել է դեռևս 9-րդ դարում) 1915 թվականից հետո եղել է  Դերսիմի կանգուն մնացած միակ քրիստոնեական սրբատեղին։ 1937 թվականին Դերսիմի կոտորածների ժամանակ վանքը ռմբակոծվում է, քահանան ձերբակալվում։ 1938 թվականին վանքն ամբողջությամբ ավերվում է, քահանան սպանվում։ Հալվորիի հայերից ողջ են մնում 5-6 երեխա և մի քանի միջին տարիքի մարդիկ, որոնց Թուրքիայի իշխանությունները հավաքագրում և աքսորում են Թուրքիայի տարբեր շրջաններ։
Զեյնեփը ուսուցչուհի է, ապրում է Իզմիրում։ 2000-ական թվականներին պատահաբար իմանում է, որ մայրը Դերսիմում ծնված հայուհի է, որը 1938 թվականի Դերսիմի կոտորածից հետո խնամակալության է հանձնվել։ Նրա անունը եղել է Ասլիհան Քիրեմիթչյան, սակայն փոխել, դարձրել են Ֆաթմա Քիրեմիթչի, էթնիկ ինքնությունն ու կրոնը՝ թուրքի և սունիի։ Զեյնեփը փորձում է կապ հաստատել մոր ազգականների հետ, որոնք ապրում են այն գյուղում, որտեղ մայրն է ապրել։ Նա պատմություններ է հավաքում մոր մասին, ուսումնասիրում Վանք անունով այդ գյուղն ու գյուղի վանքը։


== Դերեր ==
Ֆաթմա Քիրեմիթչին
Զեյնեփ Քայնաք Ունլյուն
Սուլթան Դեմիր
Ջևահիր Աքը
Ահմեթ Աքը
Քադրիյե Այդըն Հիշման
Մարիամ Բալջին
Հայդար Շահին


== Նկարահանող խումբ ==
Պրոդյուսեր՝ Քազըմ Գյունդողան
Ռեժիսոր՝ Նեզահաթ Գյունդողան
Օպերատոր՝ Մեթին Դաղ
Երաժշտություն՝ Նազըմ Չինար
Հնչյուն` Իսմայիլ Հաքքի Հաֆիզ
Մոնտաժ՝ Ուղուր Քութայ


== Ծանոթագրություններ ==
Յուշկովո (գյուղ, Դեմիդովսկի շրջան)

Անվան այլ կիրառումների համար տե՛ս՝ ՅուշկովոՅուշկովո (ռուս.՝ Юшково), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 77 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հուդայի լեռներ

Հուդայի լեռներ (եբրայերեն՝ הרי יהודה‎, Հարեի Հուդա, արաբ․՝ جبال الخليل‎‎, Ջիբալ ալ-Խալիլ), ծովի մակարդակից 800-900 մետր բարձրության վրա գտնվող լեռներ, որոնք գտնվում են Իսրայելի արևելքում՝ Երուսաղեմի շուրջը մինչև Հուդայի անապատ, որը իջնում է Մեռյալ ծով։
«Հուդայի լեռներ» անվանումը գալիս է Իսրայելի տասներկու ցեղերից մեկի՝ Հուդայի ցեղից, որը Եգիպտոսը լքելուց հետո հրեաների կողմից Քանանի նվաճման ժամանակ ստացավ այդ հողերը։
Հուդայի լեռներով է անցնում Իսրայելական երկաթգծերը, որոնք Բեյթ Շեմեշից Սորեկ գետի միջով և Ռեֆայմ հովտով անցնում և հասնում են Երուսաղեմի հարավային երկաթուղային կայարան`Մալհա։ Այժմ մշակվում է Հուդայի լեռների շրջանի զարգացման ծրագիր։
Քաղաքական տեսանկյունից ներկայումս այն տարածքը, որում գտնվում են Հուդայի լեռները, մասամբ վերահսկվում է Իսրայելի պետության և Հորդանան գետի Արևմտյան ափի վարչակազմի կողմից։


== Հուդայի լեռների վանքեր ==
Հուդայի լեռներում կան բազմաթիվ վանքեր և նրանց կից եկեղեցիներ։ Մասնավորապես.

Լատրունի Մարիամ Աստվածածնի վանքը, որը հիմնադրվել է 1890 թվականին լռության ուխտ արած վանականների պատվերով, գտնվում է Թել Ավիվից 30 կմ արևելք՝ թիվ 3 և թիվ 1 մայրուղու խաչմերուկում։ 19-րդ դարի սկզբին, Նապոլեոնի արշավանքին զուգահեռ խաղողի բերք է բերվել Սուրբ երկիր։ Այն տնկել են Հուդայի լեռների բլուրներից մեկի վրա, իսկ ավելի ուշ այս վայրում վանք է հիմնել։ Վանքը դեռ հայտնի է իր գերազանց գինիներով, որոնք պատրաստված են Նապոլեոնյան արշավանքի ժամանակ բերված խաղողներից։ Այն աճեցվում է վանքին պատկանող հողերում, կա նաև ձիթենիների պուրակ։
Էմմաուսի Ֆրանսիական միանձնուհիների վանքը գտնվում է Թել Ավիվից Երուսաղեմ տանող ճանապարհին։ Այնտեղ հատակին կան պահպանված հին ժողովարանի և խճանկարի ավերակներ, որոնք պատկերում են Քրիստոսի կողմից ստեղծված հրաշքներից մեկը։
Սուրբ Գևորգ վանք (St. George) Վադի-էլ- Կիլտ կիրճում։
Ֆարանի մայրավանքը Էյն-Ֆարա կիրճում։
Սուրբ Գերասիմի վանք-օազիս՝ Հուդայի անապատում առաջիններից մեկն է։
Երուսաղեմի մերձակայքում գտնվող Էյն Քարեմում կա Գորնի վանք (մենաստան), որը պատկանում է ռուս ուղղափառ եկեղեցուն, ինչպես նաև Հանդիպման կաթոլիկ եկեղեցին և XII դարի Հովհաննես Մկրտիչ Բենեդիկտինեն եկեղեցին (Սուրբ Հովհաննես Բ Հարիմ եկեղեցի)։
Բիթ Ջեմալի վանք։
Ռաֆատի վանք։
Հովհաննես Մկրտչի վանքը Էվեն-Սապիրում։
Արաբական Աբու-Գոշ գյուղի երկու եկեղեցիներ՝ Բենեդիկտյան միաբանություն և Տապան եկեղեցի։


== Պատկերասրահ ==

		
		
		
		
		


== Տես նաև ==
Հուդայի անապատ, ցամաքային տարածք, որը Հուդայի լեռներից իջնում է դեպի արևելք՝ Հորդանանի Ռիֆթի հովիտ։


== Ծանոթագրություններ ==


== Արտաքին հղումներ ==
Հուդայի լեռան նկարներ
«Հուդայի լեռները իսրայելական նամականիշների վրա»։ Արխիվացված է օրիգինալից 2007-12-24-ին  
«Հուդայի անապատը նամականիշների վրա»։ Արխիվացված է օրիգինալից 2008-02-22-ին  
«Լուսանկարներ Հուդայի լեռների վանքերից»։ Արխիվացված է օրիգինալից 2015-01-11-ին  
«Վանքեր Էմմաուսում»։ Արխիվացված է օրիգինալից 2008-02-06-ին  
Հուդայի լեռների հարավային հոսանքները
Կոմսոմոլսկի (այլ կիրառումներ)

Կոմսոմոլսկի, կարող է վերաբերել՝

Կոմսոմոլսկի - գյուղ Ռուսաստանի Ադըղեայի հանրապետության Կոշեխաբլի շրջանի կազմում։
Կոմսոմոլսկի - գյուղ Ռուսաստանի Արխանգելսկի մարզի Վելսկի շրջանի կազմում։
Կոմսոմոլսկի - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Կոմսոմոլսկի - գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Կոմսոմոլսկի - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Կոմսոմոլսկի - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Կոմսոմոլսկի - քաղաքատիպ ավան Ռուսաստանի Դաղստան հանրապետության Կիզլյարսկի քաղաքային օկրուգի կազմում։
Կոմսոմոլսկի - քաղաքատիպ ավան Ռուսաստանի Կոմիի հանրապետության Վորկուտա քաղաքային օկրուգի կազմում։
Կոմսոմոլսկի - քաղաքատիպ ավան Ռուսաստանի Մորդովիա հանրապետության Չամզինսկի շրջանի կազմում։
Կոմսոմոլսկի - քաղաքատիպ ավան Ռուսաստանի Չուկոտկայի ինքնավար օկրուգի Չաունսկի շրջանի կազմում։
Կոմսոմոլսկի - ավան Ռուսաստանի Դաշնության Ռոստովի մարզի Զերնոգրադի շրջանում
Կոմսոմոլսկի - ավան Ռուսաստանի Ռոստովի մարզի Կաշարսկի շրջանում
Կոմսոմոլսկի - ավան Ռուսաստանի Դաշնության Ռոստովի մարզի Մորոզովսկի շրջանում
Անտոնիո Վիվարինի

Անտոնիո  Վիվարինի (իտալերեն՝ Antonio Vivarini, 1415, Մուրանո, Վենետիկ, Վենետիկի հանրապետություն - մայիսի 3, 1480, Վենետիկ, Վենետիկի հանրապետություն), իտալացի նկարիչ, վենետիկյան դպրոցի նկարչության  ներկայացուցիչներից։
Անտոնիոյի  առաջին աշխատանքներում  նկատվում  է դպրոցի   ուսուցիչներ Անդրեա Մուրանոյի  ե Ջենտիլե  դե  Ֆաբիանոյի  ազդեցությունը։ Նա  սկիզբ դրեց նկարիչների տոհմին՝ ներառելով   իր կրտսեր եղբորը ՝  Բարտոլոմեո  Վիվարինիին և զարմիկին՝ Ալվիզե  Վիվարինիին։ Նրա աշակերտների  կազմում  էին  նրա  եղբայրները՝  Կառլո Կրիվելին  և  Վիտորիո  Կրիվելին։
Նշում են երեք որմնանկարներ՝

Տիրամայր,կանգնեցված գահին (Վենետիկ)
Աստվածածնի  թագադրումը (Վենետիկ)
Սուրբ Պետրոս ( Ազգային պատկերասրահ, Լոնդոն)Ընդունել  է  մասնակցել  Օվետարի  մատուռի  գեղանկարների  ստեղծմանը՝ Ջովանի դը Ալեմանի, Նիկոլո Պիզոլոյի  և  Անդրեա  Մանտենի  հետ  համատեղ։


== Ծանոթագրություններ ==
Պույի է Շարբո

Պույի է Շարբո (ֆր.՝ Puilly-et-Charbeaux), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 257 մարդ, բնակչության խտությունը` 14.05 մարդ/կմ²։ Բնակավայրը զբաղեցնում է 18.29 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 121-ը, իսկ ոչ ակտիվները` 43։ Ակտիվության ցուցանիշը կազմում է 73,8 %։ 121 աշխատունակ մարդկանցից աշխատել է 109 անձ (63 տղամարդ և 46 կին)։ Գործազուրկ են եղել 12 անձ (9 տղամարդ և 3 կին)։ 43 անաշխատունակներից 12-ը եղել են աշակերտներ կամ ուսանողներ, 10-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անցել է փոքրիկը, անցել է

«Անցել է, փոքրիկը, անցել է», 2007 թվականի ամերիկյան քրեական դրամա ֆիլմ։ Ռեժիսորն է Բեն Աֆլեքը, ով նաև սցենարի հեղինակ է Աարոն Սքոթարդի հետ համատեղ։ Սցենարը գրվել և նկարահանվել է Դեննիս Լեհեյնի համանուն ստեղծագործության՝ «Անցել է փոքրիկը, անցել է» վեպի հիման վրա։ Գլխավոր դերերում եմ Բեն Աֆլեքի եղբայր Քեսի Աֆլեքը, Միշել Մոնագանը, Մորգան Ֆրիմանը։ Ֆիլմի պրեմիերան տեղի է ունեցել 2007 թվականի սեպտեմբերի 5-ին Ֆրանսիայում Դովիլի կինոփառատոնի ժամանակ։
Ֆիլմում բոստոնցի երկու մասնավոր դետեկտիվներ (Աֆլեք և Մոնագան) հետախուզում են մի աղջնակի առևանգումը՝ աղջկա բարեկամների խնդրանքով, քանի որ նրանք կապեր ունեն հանցավոր տարրերի հետ։ Ֆրիմանը կատարում է Բոստոնի ոստիկանապետի դերը։ Դեպքերը զարգանում են, ազդելով հետախուզության ընթացքի և դետեկտիվ զույգի հարաբերությունների վրա։


== Ծանոթագրություններ ==
Բելուջներ

Բելուջներ (ինքնանվանումը՝ բալուչ, բալոչ, Կաղապար:Lang-bal), ժողովուրդ։ 
Բնակեցնում են Պակիստանի մի մասը (Բելուջստանը, Սինդ նահանգի արևմտյան և Փենջաբ նահանգի հարավ-արևմտյան գավառները)։ Ապրում են նաև Հնդկաստանում, Իրանում, Աֆղանստանում, Թուրքմենստանում և Տաջիկստանում։ Ընդհանուր թիվը 2013 թվականի տվյալներով՝ մոտ 10 միլիոն։ 
Բելուջները սունի մահմեդականներ են, լեզուն բելուջերենն է (բալոչի), պատկանում է հնդեվրոպական ընտանիքի իրանական լեզուների հյուսիս-արևմտյան լեզվախմբին։ Զբաղվում են քոչվոր անասնապահությամբ և երկրագործությամբ։ Առաջին անգամ հիշատակվում են արաբ աշխարհագիրների մոտ, IX– X դդ․, երբ բնակվում էին Կրմանում (Իրանի հարավ-արևելք) և Սեիստանում։


== Ծանոթագրություններ ==
(3991) Բասիլևսկի

(3991) Բասիլևսկի (անգլ.՝ Basilevsky), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 26-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,249794 ա. մ., առավելագույնը մոտենում է 1,8572 ա. մ. հեռավորության վրա և հեռանում 2,6424 ա. մ.։ Արեգակի շուրջ մեկ ամբողջական պտույտ է կատարում 1232,57 երկրային օրվա ընթացքում, իր ուղեծրով շարժվելով միջինում 0,292072 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,87° անկյուն։
Բասիլևսկի աստերոիդը պատկանում է Ամներիսի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3991) Բասիլևսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճակտոն

Ճակտոն, ֆրոնտոն (ֆրանս. fronton, լատ. frons, frontis - ճակատ, առջևի կողմը), շենքի, սյունասրահի, սյունաշարի ճակատը պսակող, քիվով և երկլանջ տանիքով երիզված եռանկյունաձև ավարտը։


== Ճակտոնը հայկական ճարտարապետության մեջ ==
Հայկական ճարտարապետական հուշարձաններից ճակտոն ունեն Գառնիի տաճարը, (մ.թ. 1-ին դար), Քասաղի (4-րդ դար), Աշտարակի Ծիրանավոր (5-րդ դար) եռանավ բազիլիկները, Տեկորի գմբեթավոր բազիլիկը (5-րդ դար), Լեռնակերտի (4-րդ դար), Կուրթանի, Գյուլագարակի (6-րդ դար) միանավ եկեղեցիները և այլն։
Ալակուրշաղ

Ալակուրշաղ, գյուղ Ելիզավետպոլի նահանգի Կարյագինոյի գավառում։ Ներկայումս գտնվում է Ադրբեջանի Խանլարի շրջանում։
1907 թվականին ուներ 492 ադրբեջանցի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ռիպոն

Ռիպոն (անգլ.՝ Ripon), ոչ մեծ քաղաք Հյուսիսային Յորքշիրում, Անգլիա, պատմականորեն հանդիսանում է Ռիպոնի և Լիդսի անգլիական եկեղեցական թեմի կենտրոնը։ Այն ընկած է Հարրոգեյթից մոտավորապես 20 կմ հեռավորության վրա։ Ռիպոնի տեսարժան վայրերն են 12-րդ դարի Մայր տաճարը, ձիարշավարանը, ինչպես նաև նրա շրջակայքում գտնվող Ֆաունտյան աբբայության ավերակները, որը ընդգրկված է ՅՈՒՆԵՍԿՕյի Համաշխարհային ժառանգության ցանկում։


== Առաջացման պատմությունը ==
Ներկայիս Ռիպոնի տարածքով նախկինում անցնում էին երկու հռոմեական ճանապարհներ, որոնցից մեկի և Սկելլ գետի հատման վայրը ծանծաղ էր։ Ենթադրվում է, որ հենց այստեղ է հնում եղել նստակյաց կյանք (պեղումները հայտնաբերել են խճանկարային հատակ)։ 6-րդ դարում այստեղ հաստատվել է կելտական մի ցեղ, հավանաբար նրանք կրել են անգլ.՝ Hrype անվանումը, ինչը ըստ հավանականության տվել է Ռիպոնին(անգլ.՝ Hrypis) իր անվանումը, ինչպես նաև շրջակայքում գտնվող որոշ բնակավայրերի։
672 թվականին Ռիպոնում կառուցվել է եկեղեցի, որի վանահայրը դարձավ Ուիլֆրիդը Յորքեցին, ով մեծ ներդրում ունեցավ Հյուսիսային Անգլիայի անգլո-սաքսական կայսրություններում քրիստոնեության ընդունման գործում։ 10-րդ դարի վերջում Ռիպոնը ստացավ ազատ առևտրային քաղաքի կարգավիճակ, իսկ 1160 թվականին եկեղեցու տեղում սկսվեց վիթխարի տաճարի շինարարական աշխատանքներ, որոնք ավարտվեցին 1220 թվականին։ Տաճարը էականորեն վերանորոգվել է 16-րդ դարում՝ Կարմիր և սպիտակ վարդերի պատերազմի ավարտից հետո։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Ռիպոնի տուրիստական կայքը
Ռիպոնի Մայր տաճարի կայքը Archived 2021-04-15 at the Wayback Machine.
Ripon Gazette թերթի կայքը
Ռիպոնի նորությունների կայքը
(2331) Պարվուլեսկո

(2331) Պարվուլեսկո (անգլ.՝ Parvulesco), աստերոիդ աստերոիդների հիմնական գոտում։ Հայտնաբերվել է 1936 թվականի մարտի 12-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,426902 ա. մ., առավելագույնը մոտենում է 1,892 ա. մ. հեռավորության վրա և հեռանում 2,9618 ա. մ.։ Արեգակի շուրջ մեկ ամբողջական պտույտ է կատարում 1380,95 երկրային օրվա ընթացքում, իր ուղեծրով շարժվելով միջինում 0,260691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2331) Պարվուլեսկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միտյուգ (Կունոժի վտակ)

Անվան այլ կիրառումների համար տե՛ս՝ Միտյուգ (այլ կիրառումներ)Միտյուգ (ռուս.՝ Митюг), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կունոժ գետի ձախ ափում՝ 21 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014955
Հիդրոլոգիական ուսումնասիրությունների կոդը - 110001495
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջոն Դոս Փասոս

Ջոն Դոս Փասոս (անգլ.՝ John Dos Passos, հունվարի 14, 1896(1896-01-14)[…], Չիկագո, Իլինոյս, ԱՄՆ - սեպտեմբերի 28, 1970(1970-09-28)[…], Բալթիմոր, Մերիլենդ, ԱՄՆ), ամերիկացի գրող։
Կրթությունն ստացել է Հարվարդի քոլեջում։ Մասնակցել է առաջին համաշխարհային պատերազմին։ Այդ տարիների գեղարվեստական հանրագումարը եղան «Մի մարդու նվիրումը» (1920) և «Երեք զինվոր» (1921) վեպերը, որոնցում պատկերված է ամերիկյան զինվորների հիասթափությունը ճակատային կյանքից։
«Մանհաթան» (1925) վեպով սկսվել է Դոս Փասոսի արձակի նոր շրջանը։ Ամենակարևոր աոեղծագործությունը «ԱՄՆ» (1930-1936) եռերգությունն է», որը պատկերում է 1920-1930-ական թվականների Ամերիկան։ Դոս Փասոսը գրել է նաև պատմավեպեր, պիեսներ, ակնարկներ, ճանապարհորդական նոթեր։


== Ծանոթագրություններ ==
Իվան Ցարևիչ

Իվան Ցարևիչ (ռուս.՝ Ива́н Царе́вич կամ Иван-царевич), ռուսական ժողովրդական բանահյուսության գլխավոր հերիոսներից։ «Ցարևիչը» տիտղոս է, որը տրվում է ցարերի որդիներին։ Հաճախ հանդիպող կերպար է, որը պայքար է մղում Կոշչեյի հետ։
Նա բանահյուսության մեջ հաճախ, բայց ոչ միշտ հանդիպող, երեք երիտասարդ տղաներից մեկն էր։ «Երեք ցարդոմների» մեջ նա Ոսկե ժապավեն-Նաստասյայի որդին է։ Տարբեր լեգենդներ Իվանին նկարագրում են տարբեր կանայք ունեցող կերպարներով. նրա կանայք էին Իմաստուն Վասիլիան, Գեղեցկուհի Ելենան, Մարյա Մորևնան։
Իվանը երբեմն ներկայացվում է գերբնական ունակություններով և ունի հավլունի թուր։
Իվանը ռուսական բանահյուսության գլխավոր հերոսն է։ Նա համարյա միշտ ներկայացվում է կամ որպես գյուղական ընտանիքի երրորդ որդի կամ՝ թագավորի որդի։ Ավելի ուշ հանդիպող պատմություններում նա կոչվում է Իվան Ցարևիչ, որը նշանակակում է ցարի որդի։ Իվանն ամենատարածված ռուսական անձնանուններից է։ Իվան Ցաարևիչի ընկերներն ու թշնամիները հաճախ առասպելական դեմքեր են՝ կախարդական կենդանիներից մինչև մահացած էակներ։ Ամենահայտնի ժողովրդական հեքիաթը, որտեղ Իվանն ունի իր դերակատարումը՝ «Իվան Ցարևիչը, Կրակե թռչունն ու Գորշ գայլն» է։ Այս պատմության մեջ Իվանին օգնում է առասպելական գորշ գայլը, նա հաղթում է կրակե թռչնին և խնդրում գեղեցիկ արքայադսեր ձեռքը։ Կրակե թռչնի կերպարի ոգեշնչմամբ Իգոր Ստրավինսկին գրում է համանուն բալետը։ Մյուս հանրաճանաչ հեքիաթում, որը Ստրավինսկին նույնպես օգտագործել է իր «Կրակե թռչունը» բալետում, Իվան Ցարևիչն ամուսնանում է ռազմիկ արքայադստեր՝ Մարիա Մորևնայի հետ, որն առևանգվել էր անմահ Կոշչեյի կողմից։ Այս հեքիաթում նրան օգնող կենդանիներն էին՝ առյուծը, թռչունն ու կախարդական ձին, որը պատկանում էր Բաբա Յագային։ Հենց այս ձիու վրա էր, երբ հաղփեց Կոշչեին։
Որպես գյուղացու որդի Իվանը հավասարաչափ ներկայացված է, ինչպես Իվան Ցարևիչը։ Ամենատարածված պատմություններից է «Փոքրիկ սապատավոր ձին», որտեղ կախարդական, խոսող ձին օգնում է Իվանին դառնալ հերոս և ամուսնանալ իր սիրելիի հետ։
Իվան Ցարևիչի մասնակցությամբ հեքիաթներն են՝ «Իվան Ցարևիչը, Կրակե թռչունն ու Գորշ գայլը», «Արքայադուստր գորտը
», «Ռուսական հեքիաթներ», «Անմահ Կոշչեյի մահը», «Կրակե թռչունը»։


== Ծանոթագրություններ ==
Նատրիումուրետիկ պեպտիդ

Նատրիումամուղ հորմոն, (նատրիումուրետիկ հորմոն, ատրիոպեպտիդ) սրտամկանի, առավելապես աջ նախասրտի բջիջների կողմից սինթեզվող հորմոն, որը մասնակցում է օրգանիզմի ջրաաղային փոխանակության կարգավորմանը։ Հորմոնի ազդեցությամբ արյան մեջ նվազում է նատրիումի քանակը, արյան ծավալը, արյան ճնշումը, անոթները լայնանում են։
Հորմոնը կազմված է 28 ամինաթթվային մնացորդներից, որի կենտրոնական մասում 17 ամինաթթուները 7-րդ և 23-րդ դիրքերում երկսուլֆիդային կապերով առաջացնում են օղակ։ Հայտնաբերվել է 1981 թվականին Կանադայում։
Այս հորմոնը քիչ քանակով սինթեզվում է նաև երիկամներում, մակերիկամների միջուկային շերտում և հիպոթալամուսում։ Հորմոնի ընկալիչները տեղակայված են արյունատար անոթներում, սրտում, գլխուղեղի կեղևում, մակերիկամների կծիկային շերտում և երիկամներում։ Հորմոնն արյան մեջ է անցնում նախասրտերի գերձգման, զարկերակային արյան ճնշման բարձրացման, արյան մեջ նատրիումի և հակամիզամուղային հորմոնի (վազոպրեսին) քանակի շատացման, սրտի սիմպաթիկ նյարդերի ակտիվացման ժամանակ։


== Ֆունկցիաներ ==
Նատրիումամուղ հորմոնն ունի անոթային և երիկամային ազդեցություններ։
Հորմոնի երիկամային ազդեցություններն են.

նեֆրոնում կծիկային քամման մեծացում,
երիկամային խողովակիկներում նատրիումի, քլորի իոնների և ջրի հետներծծման ընկճում,
մեզով նատրիումի և քլորի իոնների արտահանում,
հզոր միզամուղային ազդեցություն,
ալդոստերոնի և ռենինի հյութազատության ընկճում,
ջրի նկատմամբ հյուսվածքաարյունային պատնեշի թափանցելիության մեծացում և դեպի միջհյուսվածքային հեղուկ ջրի փոխադրման մեծացում։Հորմոնի անոթային ազդեցություններն արտահայտվում են անոթների հարթ մկանների թուլացմամբ և անոթալայնացմամբ։ Հորմոնը թուլացնում է աղիների հարթ մկանները, իջեցնում է ներակնային ճնշումը։
Նատրիումամուղ հորմոնն իր ազդեցությամբ հանդիսանում է ռենին-անգիոթենզին-ալդոստերոնային համակարգի հակազդիչը։


== Ծանոթագրություններ ==
Պոպելյուխի (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՊոպելյուխիՊոպելյուխի (ուկրաիներեն՝ Попелюхи), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։
2001 թվականի տվյալներով Պոպելյուխի գյուղում բնակվում էր 421 մարդ։ Բնակավայրը զբաղեցնում է 1963 կմ² տարածք։ Բնակչության խտությունը կազմում էր 214,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարիատի

Կարիատի (իտալերեն՝ Cariati), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 8474 մարդ, բնակչության խտությունը կազմում է 297 մարդ/կմ²։ Զբաղեցնում է 27,95 կմ² մակերես տարածք։ Փոստային ինդեքսն է՝ 87062։ Հեռախոսային կոդը՝ (+39) 0983։


== Արտաքին հղումներ ==
http://www.comunedicariati.com/ Archived 2008-02-15 at the Wayback Machine.


== Ծանոթագրություններ ==
Ֆրանսուա Օլանդ

Ֆրանսուա Ժերար Ժորժ Նիկոլա Օլանդ (ֆր.՝ François Gérard Georges Nicolas Hollande, ՄՀԱ(ֆր.)։ [fʁɑ̃.swa ʒe.ʁaʁ ʒɔʁʒ ɔ.lɑ̃d], օգոստոսի 12, 1954(1954-08-12)[…], Ռուան), ֆրանսիացի քաղաքական և պետական գործիչ, Ֆրանսիայի սոցիալիստական կուսակցության առաջին քարտուղար 1997-2008 թվականներին։ Ֆրանսիայի ազգային ժողովի պատգամավոր (1988-1993, 1997-ից), Տյուլ քաղաքի քաղաքապետ (2001-2008)։ Կորեզ դեպարտամենտի ընդհանուր խորհրդի նախագահ 2008-ից։
Ֆրանսիայի նախագահական ընտրություններ 2012-ի հաղթող Ֆրանսիայի սոցիալիստական կուսակցությունից։ Առաջին փուլում ստացել է քվեների 28,63 %-ը՝ գրավելով առաջին տեղը և Նիկոլա Սարկոզիի հետ երկրորդ փուլ անցել։ 2012 թվականի մայիսի 6-ին երկրորդ փուլում հաղթանակ է տարել Սարկոզիի նկատմամբ՝ դառնալով Ֆրանսիայի 24-րդ նախագահը։
Ֆրանսուա Օլանդը ավարտել է Փարիզի Առևտրի բարձրագույն դպրոցը, Փարիզի Քաղաքագիտության ինստիտուտը և Կառավարման ազգային դպրոցը (Վոլտերի տարի՝ 1980 թվական)։
Սոցիալիստական կուսակցության անդամ է 1979 թվականից։ 1980 թվականին, ավարտելով Կառավարման ազգային դպրոցը, նա դառնում է Հաշվիչ պալատի աուդիտոր։ Միևնույն ժամանակ նա դասախոսում է Փարիզի Քաղաքագիտության ինստիտուտում։
1981 թվականին, Ֆրանսուա Միտերանի՝ Ֆրանսիայի Հանրապետության նախագահ ընտրվելուց հետո, Ֆրանսուա Օլանդը դառնում է ծրագրի ղեկավար Ելիսեյան պալատում։ 1981 թվականի հունիսի խորհրդրանական ընտրություններում Ֆրանսուա Օլանդը առաջադրվում է Կորեզ դեպարտամենտից։ 
1988-1991 թվականներին նա տնտեսագիտություն է դասավանդում Փարիզի Քաղաքագիտության ինստիտուտում։
1993 թվականին կորցնում է պատգամավորական մանդատը։ Նա ստանձնում է Ժակ Դըլորի «Témoin» (Վկա) ակումբի նախագահությունը, որը պահպանում է մինչև 1997 թվականը։
1994 թվականի նոյեմբերին դառնում է Սոցիալիստական կուսակցության տնտեսական հարցերով ազգային քարտուղարը, իսկ 1995 թվականին Լիոնել Ժոսպենը նրան նշանակում է Սոցիալիստական կուսակցության խոսնակ։
2013 թվականի հոկտեմբերի 12-ին ՀՀ Նախագահի հրամանագրով պարգևատրվել է Փառքի շքանշանով։


== Ծանոթագրություններ ==
Կոզլինիչի (այլ կիրառումներ)

Կոզլինիչի, կարող է վերաբերել՝

Կոզլինիչի - գյուղ, Ուկրաինայի Վոլինի մարզի Կովելի շրջանում
Կոզլինիչի - գյուղ, Ուկրաինայի Վոլինի մարզի Մանևիչի շրջանում
Միավոր շրջանագիծ

Միավոր շրջանագիծ է համարվում այն շրջանագիծը, որի շառավիղը մեկ է և կենտրոնը գտնվում է կոորդինատների հարթության սկզբնակետում; 


== Հատկություններ ==
Եթե (x, y)-ը միավոր շրջանագծի կետ է, ապա |x|-ն ու |y|-ը 1 երկարության ներքնաձիգով ուղղանկյուն եռանկյունու էջեր են և այդ դեպքում x-ն ու y-ը բավարարում են Պյութագորասի թեորեմի պայմաններին՝

  
    
      
        
          x
          
            2
          
        
        +
        
          y
          
            2
          
        
        =
        1.
      
    
    {\displaystyle x^{2}+y^{2}=1.}
  |x|-ն ու |y|-ը միևնույն ժամանակ ցույց են տալիս t անկյան համապատասխանաբար՝ կոսինուսի և սինուսի մեծությունները;
Ռյու դե լա Պե (փողոց)

Ռյու դե լա Պե, փողոց կենտրոնական Փարիզում, համարվում է նորաձև գնումների փողոց։ Գտնվում է Փարիզի 2-րդ թաղամասում, Վանդամական հրապարակից դեպի հյուսիս, վերջանում է Գարնեի օպերաի մոտ։ Փողոցը համարվում է հայտնի իր ոսկերչական խանութներով, ինչպիսիք են օրինակ Կարտեն, որը բացվել է 1898 թվականին։ Չարլզ Ֆրեդերիկ Ուորտն է հիմնել Ռյու դե լա Պե քաղաքում նորաձևության տունը։

		


== Ծանոթագրություններ ==
Բաղդաչոր

Բաղդաչոր, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Եմոնա

Եմոնա (բուլղար․՝ Емона), գյուղ Բուլղարիայի ծայր արևելքում, վարչականորեն՝ Բուրգասի մարզում։ Ըստ 2010 թվականի մարդահամարի տվյալների՝ գյուղի բնակչությունը կազմում է 23 մարդ։
Եմոնան առանցքային նշանակության զբոսաշրջային կենտրոն է Բուրգասի մարզում։ Նրա զբոսաշրջային կարևորությունը պայմանավորված է պատմամշակութային հուշարձանների առկայությամբ և ծովափնյա դիրքով։


== Պատմություն ==
Հին շրջանի ձեռնագրերում բնակավայրը հիշատակված է Ստարա Պլանինա անվանումով։ Գյուղի մասին առաջին հիշատակումները եղել են հույն նշանավոր պատմիչ Հոմերոսի «Իլիականը» աշխատությունում, որտեղ Եմոնան եղել է Ռեզա թագավորի նստավայրը։ Ռեզան մասնակցել է Տրոյական պատերազմին և սպանել է Օդիսոսին և Դիոմեդեսին։
Գյուղի տարածքում հայտնաբերվել են ամրոցի մնացորդներ։ Կենտրոնական հատվածում վեր է խոյանում միջնադարից պահպանված վանք։ Ամենայն հավանականությամբ այդ վանքում ժամանակին գինի և այլ ոգելից խմիչքներ են եփել և առևտրային նավերի միջոցով մատակարարվել տարբեր շրջանների։
Կան գյուղի շուրջը հյուսված բազմաթիվ լեգենդներ։ Համաձայն դրանցից մեկի՝ Եմոնայի քարանձավներում մինչ օրս կան թաքնված գանձեր։ Հետաքրքիր պատմություն ունի նաև գյուղի մյուս եկեղեցին։ 1847 թվականին մի առևտրական նավ Հունաստանից ժամանել է Եմոնո, սակայն Սև ծովում ենթարկվել է նավաբեկության։ Ողջ մնացած միակ նավաստին, որպես երախտագիտություն գյուղում եկեղեցի է կառուցել։
Օսմանյան ժամանակահատվածում գյուղը եղել է հունաբնակ։ Այն բանից հետո, երբ գյուղը դարձավ Բուլղարիայի մաս, գյուղը վերստին բնակեցվեց բուլղարացիներով։


== Աղբյուրներ ==
Վիճակագրական տվյալներ
Դաբաղյան

Դաբաղյան, հայկական ազգանուն։


== Ազգանունը կրողներ ==
Արեգ Վաղարշակի Դաբաղյան (1920-2005), կիբեռնետիկայի և մեքենաների դինամիկայի, կիրառական տատանումների տեսության բնագավառների հայազգի գիտնական։
Գուրգեն Դաբաղյան (ծնվ. 1988), հայ երգիչ։
Լևոն Փանոս Դաբաղյան (1933-2017), թուրքահայ պատմաբան, գրող, լրագրող և քաղաքական գործիչ։
Մարտիրոս Տիգրանի Դաբաղյան (1893-1977), հայ բանաստեղծ, արձակագիր, թարգմանիչ։
Նորայր Հարությունի Դաբաղյան (1904-1955), հայ գրականագետ։


== Ծանոթագրություններ ==
Ռինալդո (օպերա)

Ռինալդո (Rinaldo (HWV 7)), գերմանացի երգահան Գեորգ Ֆրիդրիխ Հենդելի օպերա երեք գործողությամբ։ Իտալերեն լիբրետտոն Ջակոմո Ռոսսիի՝ Տորկվատո Տասսոյի «Ազատագրված Երուսաղեմը» պոեմի հիման վրա։
Ռինալդոն Հենդելի կողմից Լոնդոնի բեմի համար գրված առաջին օպերան է, առաջնախաղը կայացել է «Թագուհու թատրոնում» (Queen's Theatre) 1711 թ. փետրվարի 24-ին՝ ունենալով մեծ հաջողություն։
Շնորհիվ իր մեղեդայնության դասվում է Հենդելի լավագույն ստեղծագործությունների թվին և ներկայումս էլ հաճախ ձայնագրվում և կատարվում է։
Լա Ռոշժիրոն

Լա Ռոշժիրոն (ֆր.՝ La Rochegiron, օքս.՝ La Ròchagiron), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04169։


== Բնակչություն ==
Համայնքի բնակչությունը 2008 թվականին կազմում էր 108 մարդ։


== Տնտեսություն ==
2007 թվականի տվյալներով 68 աշխատունակ տարիքի մարդկանցից (15-64 տարեկան) 45-ը տնտեսապես ակտիվ էին, 23-ը անգործ (ակտիվության ցուցանիշը 66,2 %, 1999 թվականին եղել է՝ 65,4 %)։ 45 աշխատունակ բնակիչներից 38-ը աշխատում էին (19 տղամարդ և 19 կին), անաշխատանք էին 7-ը (5 տղամարդ և 2 կին)։ 23 անգործ մարդկանցից 5-ը աշակերտներ կամ ուսանողներ են, 10-ը թոշակառու, 8-ը չէին աշխատում այլ պատճառներով։


== Տեսարժան վայրեր ==
Սեն Նոմ դը Ժեսյու եկեղեցի, որը կառուցվել է ոմն քահանայի կողմից XVIII դարում
Սեն Պանկրաս եկեղեցի (1717 թվական)
Վիեր եկեղեցի (XII դար, որը վերակառուցվել է 1559 թվականին)


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լա Ռոշժիրոն» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-7 
«Լա Ռոշժիրոն» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Դավաջի

Դավաջի, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքից 14-15 կմ հյուսիս-արևմուտք։


== Պատմություն ==
Հայ բնակչությունը բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XIX դարի առաջին կեսին ուներ 45 տուն, իսկ XX դարի սկզբին` 25 տուն բնակիչ։ Բնակչության մեծամասնությունը հայեր էին։


== Տնտեսություն ==
Բնակչության հիմնական զբաղմունքը երկրագործությունն ու անսանապահությունն էր։


== Պատմամշակութային կառույցներ ==
Դավաջին ուներ 1296 թվականին կառուցված հայկական եկեղեցի։ Գյուղից քիչ հեռու կար ավելի հին եկեղեցու ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կամետայի գավառ

Կամետայի  (պորտ.՝ Microrregião de Cametá), գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 393 038 մարդ 2006 թվականի տվյալով։ Զբաղեցված տարածքը 16 660,427  կմ²։ Բնակչության խտությունը 23,6  մարդ/կմ²։


== Վիճակագրություն ==
Համախառն ներքին արտադրանքը կազմել է 681 531 110,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 810,35 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,682։


== Գավառի կազմ ==
Գավառի կազմի մեջ են մտնում հետևյալ համայնքները.

Կամետա
Բայան
Ալբինո Սերտուչե

Ալբինո Սերտուչե (իսպ.՝ Albino Zertuche), քաղաք և մունիցիպալիտետ Մեքսիկայում, գտնվում է Պուեբլա նահանգում։


== Պատմություն ==
Քաղաքը հիմնադրվել է 1900 թվականին։


== Ծանոթագրություններ ==
Բերյոզովկա (գյուղ, Բերյոզովսկի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ռուս.՝ Берёзовка), գյուղ Ռուսաստանի Պերմի երկրամասի Բերյոզովսկի շրջանի կազմում։
Բնակչությունը վերջին գրանցված տվյալներով կազմում էր 8000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Հակոբյան (մանկավարժ)

Անվան այլ կիրառումների համար տե՛ս՝ Լևոն Հակոբյան (այլ կիրառումներ)Լևոն Արզումանի Հակոբյան (1915, Ղափանի շրջան - 1985), հայ մանկավարժ, Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) մասնակից։


== Կենսագրություն ==
Լևոն Հակոբյանը ծնվել է 1915 թվականին, Ղափանի շրջանի Վաչագան գյուղում։ Ավարտել է Ղափանի № 1 միջնակարգ դպրոցը, այնուհետև ուսումը շարունակել է Գորիսի ուսուցիչների վերապատրաստման դասընթացներում։ Մինչև 1938 թվականը աշխատել է Ղափանի Վաչագան և Արծվանիկ գյուղերում նախ որպես ուսուցիչ, ապա՝դպրոցի տնօրեն։ 1938 թվականին Հակոբյանն ընդունվել է Երևանի պետական համալսարանի պատմության ֆակուլտետը։ Չորրորդ կուրսից, կուսակցական մարմինների կողմից, ուղարկվել է Կրասնոսելսկի շրջանի մեքենատրակտորային կայանի քաղբաժնի պետի տեղակալ, միաժամանակ պատմություն է դասավանդել տեղի միջնակարգ դպրոցում։
1942 թվականի հուլիսին Հակոբյանը զորակոչվել է կարմիր բանակ և ուղարկվել Ստալինգրադի ռազմաքաղաքական ուսումնարան։ Նա մասնակցել է Ստալինգրադի պաշտպանության մարտերին՝ գեներալ Չույկովի բանակի շարքերում։ Նրան շնորհվել է կրտսեր լեյտենանտի կոչում, պարգևատրվել է «Արիության համար» մեդալով։ Գրոհներից մեկի ժամանակ Հակոբյանը վիրավորվել է, բուժվելուց հետո մասնակցել է Օրյոլ-Կուրսկի աղեղում մղված ճակատամարտին։ Խիզախության համար պարգևատրվել է Հայրենական պատերազմի 2-րդ աստիճանի շքանշանով։ 1943 թվականի օգոստոսին Հակոբյանը երկրորդ անգամ է վիրավորվել և ուղարկվել հոսպիտալ։ Ապաքինվելուց հետո նշանակվել է վաշտի հրամանատարի քաղաքական գծով տեղակալ։
1947 թվականին Հակոբյանը զորացրվել է բանակից։ 1950 թվականից զբաղվել է մանկավարժական աշխատանքով։ Աշխատել է Երևանի № 2 հեռակա միջնակարգ դպրոցում, դասավանդել է պատմություն։
Պատերազմի և աշխատանքի վետերան Հակոբյանը մարտական և աշխատանքային ծառայությունների համար պարգևատրվել է Ստալինգրադի պաշտպանության համար, Գերմանիայի դեմ տարած հաղթանակի համար մեդալներով, արժանացել է ՀԽՍՀ լուսավորության նախարարության պատվոգրով։
Լևոն Հակոբյանը մահացել է 1985 թվականին։


== Պարգևներ ==
«Արիության համար» մեդալ
«Հայրենական պատերազմի» 2-րդ աստիճանի շքանշան
Գերմանիայի դեմ տարած հաղթանակի համար մեդալ
Ստալինգրադի պաշտպանության համար մեդալ


== Ծանոթագրություններ ==
Յոհաննա Սփիրի

Յոհաննա Սփիրի (ֆր.՝ Johanna Spyri, հունիսի 12, 1827(1827-06-12)[…], Հիրցել, Ցյուրիխ, Շվեյցարիա - հուլիսի 7, 1901(1901-07-07)[…], Ցյուրիխ), շվեյցարացի արձակագիր, մանկագիր։ Ամենահայտնի ստեղծագործությունը Հայդին է։


== Կենսագրություն ==
Ծնվել և մեծացել է Ցյուրիխի մոտակայքի Հիրցել գյուղում։ Հայրը բժիշկ էր, մայրը՝ գրական ձիրքով օժտված. գրում էր երգեր ու բանաստեղծություններ։ Ընտանիքում կային ևս հինգ երեխա՝ երեք աղջիկ և երկու տղա։
1852 թվականին Յոհաննան ամուսնանում է իրավաբան Բեռնարդ Սփիրիի հետ, տեղափոխվում Ցյուրիխ և հայտնվում գրողների ու նկարիչների հետաքրքիր միջավայրում։ Այս հանգամանքը բարենպաստ ազդեցություն է ունենում նրա գրական տաղանդի զարգացման վրա։ Նա սկսում է պատմություններ գրել որդու համար, ապա նաև հրատարակում դրանք՝ իր գրվածքների դիմաց ստացած հոնորարների մի մասը տրամադրելով ֆրանկոպրուսական պատերազմից (1870-1871) հետո Շվեյցարիայի վիրավոր զինվորներին։


== Յոհաննա Սփիրին հայերեն ==
Հայդի (վեպ), Ե., «Զանգակ», 2016, 256 էջ։ Առաջաբանը («Երեխաների ու նրանց համար, ովքեր սիրում են երեխաներին»)՝ Ալվարդ Ջիվանյանի, գերմաներենից թարգմ.՝ Լիանա Սաֆարյանի, նկարազարդումը՝ Թոմի Ունգերերի։


== Ծանոթագրություններ ==
Իվան Փերեսթիանի

Իվան Նիկոլաևիչ Փերեսթիանի (կամ Պերեստիանի, ռուս.՝ Иван Николаевич Перестиани, վրաց.՝ ივანე პერესტიანი, ապրիլի 13, 1870(1870-04-13), Տագանրոգ, Դոնի զորքի մարզ, Ռուսական կայսրություն - մայիսի 14, 1959(1959-05-14), Մոսկվա, ԽՍՀՄ), ռուսական և վրացական խորհրդային կինոռեժիսոր, դերասան, սցենարիստ։ Վրացական ԽՍՀ ժողովրդական արտիստ (1949)։ Ծագումով իտալացի է։


== Կենսագրություն ==
Իվան Փերեսթիանին խորհրդային կինեմատոգրաֆիայի ստեղծողներից է։ Նկարահանել է «Արսեն Ջորջիաշվիլի» («Գեներալ Գրյագնովի սպանությունը», 1921) պատմա-հեղափոխական ֆիլմը։ Նրա ամենանշանավոր աշխատանքը «Կարմիր սատանի ճտերը» (ըստ Պ․ Ա․ Բլյախինի վիպակի, 1923) հերոսա-ռոմանտիկական արկածային կինոնկարն է։ Այլ ֆիլմերից են՝ «Սուրամի բերդը» (1923), «Երեք կյանք» (1925)։ 1929-1932 թվականներին աշխատել է «Հայկինո»-ում (այժմ՝ «Հայֆիլմ»), ուր ստեղծել է «Զամալու» (1928, սցենարը՝ Իվան Փերեսթիանիի), «Անուշ» (ըստ Թումանյանի, սցենարը Իվան Փերեսթիանիի, 1930), «Անբանը» (սցենարը՝ Իվան Փերեսթիանիի և Գրիգոր Չախիրյանի), «Լույս և ստվերներ» (երկուսն էլ՝ 1933) գեղարվեստական, «Տուրիստական Հայաստան» (1934, սցենարը Իվան Փերեսթիանիի) վավերագրական և այլ ֆիլմեր։ 1933 թվականին վերադարձել է Թիֆլիսի կինոստուդիա, հիմնականում հանդես եկել որպես կինոդերասան։ Նկարահանվել է «Արսեն» (1937), «Գեորգի Սաակաձե» (1942-1943), «Դավիթ-Բեկ» (1944, «Հայկինո») և այլ ֆիլմերում։


== Պարգևներ ==
Պարգևատրվել է 3 շքանշանով։


== Նշումներ ==


== Ծանոթագրություններ ==
Մ.թ.ա. 342


== Դեպքեր ==


== Ծնունդներ ==


== Մահեր ==
Վիիլուպի

Վիիլուպի (էստ․՝ Viilupi), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էյլաթի կորալյան ծովափ

Էյլաթի կորալյան ծովափ արգելոց և պահպանվող տարածք (եբրայերեն՝ שמורת טבע חוף האלמוגים‎), բնության արգելոց և ազգային պարկ Կարմիր ծովում Իսրայելի Էյլաթ քաղաքի մոտակայքում։ Այն ընդգրկում է 1,2 կիլոմետր երկարությամբ ափ և հանդիսանում է աշխարհի ամենահյուսիսային ջրային ոչ խոր մարջանային խութը։ Այն հանրաճանաչ է սուզվելու և հետազոտության համար և հիմնադրվել է Իսրայելի բնության և պարկերի վարչության կողմից։ Բնության արգելոցի հարավային կետում գտնվում է մարջանային աշխարհի ստորջրյա աստղադիտարանը` Մերձավոր Արևելքի ամենամեծ հանրային ակվարիումը։ Այն Նյու Յորք Թայմսի կողմից թվարկվել է որպես 2019 թվականին այցելելու վայրերից մեկը։


== Ծանոթագրություններ ==


== Արտաքին հղումներ ==
Eilat Coral Beach Nature Reserve Archived 2018-02-16 at the Wayback Machine.
Շուխտովկա

Շուխտովկա  (ռուս.՝ Шухтовка), գետ Ռուսաստանում։ Գետի երկարությունը 46 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 08010200212110000008095
Հիդրոլոգիական ուսումնասիրությունների կոդը - 110000809
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.